section_heading: Zemljopisni položaj i geologija
paragraph_text: Uzdignut alpskom orogenezom u tercijaru, geološki je izgrađen od karbonatnih sedimenata tj. jurskih vapnenaca i dolomita, a vršni dio od krednih vapnenaca. Na masivu se nalazi nekoliko speleoloških objekata: Horvatova ili Klečka spilja, Polupećina, Jama Jarunčica na Zakopi i dvije jame (otkrivene u ovom stoljeću) Vještičja jama (dubine 133 m) i još jedna s ulazom blizu vrha, na visini 1162 m.